Feb 20,2017
అటుపోట్లు తప్పకపోవచ్చు...
న్యూఢిల్లీ: ఈవారం దేశీయ స్టాక్‌ మార్కెట్లు కొంత అస్థిరతకు లోనయ్యే అవకాశం ఉంటుందని నిపుణులు అంచనా వేస్తున్నారు. అలాగే ఫిబ్రవరి డెరివేటివ్‌ సిరీస్‌ ముగియనుండటంతో ట్రేడర్లు పొజిషన్లను రోల్‌వర్‌ చేసుకున ేందుకు ఆసక్తి చూపవచ్చునని చెబుతు న్నారు. దీనికితోడు 24న శివరాత్రి పర్వదినం సందర్భంగా ఒక రోజు మార్కెట్లకు సెలవు ప్రకటించారు. దీంతో ట్రేడింగ్‌ నాలుగు రోజులకే పరిమితం కానుంది. ఇక తృతీయ త్రైమాసికంలో టాటామోటార్స్‌ నిరాశజ నక ఫలితాల నేపథ్యంలో స్టాక్‌ మార్కెట్లు కొంత ఒత్తిడికి గురికావచ్చు. అయితే ద్రవ్యోల్బణ గణాంకాలు మాత్రం సానుకూలంగా ఉండడం మార్కెట్‌ సెంటిమెంటుకు కలిసి వస్తుందని మార్కెట్‌ వర్గాలు వెల్లడించాయి. అంతర్జాతీయంగా అమెరికా ఫెడరల్‌ రిజర్వు చైర్‌ జానెట్‌ యెల్లెన్‌ వడ్డీ రేట్లు పెంపుపై చేసిన వ్యాఖ్యానాలు కూడా మార్కెట్లను ప్రభావితం చేయవచ్చునని విశ్లేషకులు చెబుతున్నారు. ఇక త్వరలో అందుబాటులోకి తీసుకురానున్న 'వస్తు సేవల పన్ను' (జీఎస్‌టీ) కారణంగా ఆదాయాన్ని కోల్పోయే రాష్ట్రాలకు పరిహారం చెల్లించే చట్టానికి జీఎస్‌టీ కౌన్సిల్‌ శనివారం ఆమోదం తెలిపిన సంగతి తెలిసిందే. జీఎస్‌టీ అమలు రాబోయే కాలంలో స్టాక్‌ మార్కెట్లకు మార్గ నిర్దేశనం చేయనుందని ఆర్థిక విశ్లేషకులు అభిప్రాయపడుతున్నారు. గురువారం 23న ఫిబ్రవరి ప్యూచర్స్‌ అండ్‌ ఆప్షన్స్‌ (ఎఫ్‌అండ్‌ఓ) గడువు ముగియనుంది. బ్లూచిప్స్‌ కంపెనీల ఫలితాలు వెల్లడి కానున్నాయి. అందులో అంబుజా సిమెంట్‌, క్యాస్ట్రాల్‌ ఇండియా కంపెనీలు ఉన్నాయి. అలాగే విదేశీ మార్కెట్లలో నెలకొనే ట్రెండ్‌తో పాటు అమెరికా, జపాన్‌, చైనా వంటి దేశాల ఆర్థిక గణాంకాలు వంటి పలు అంశాలు కూడా దేశీయంగా సెంటిమెంటును ప్రభావితం చేస్తాయని విశ్లేషకులు పేర్కొంటున్నారు యూరోజోన్‌, యూఎస్‌, జపనీస్‌ పీఎంఐ గణాంకాలు, అమెరికా నిరు ద్యోగ గణాంకాలు విడుదల నేపథ్యంలో మార్కెట్‌ వర్గాలు అటూ వైపు దృష్టిసారి ంచవచ్చునని నిపుణులు అంచనా వేస్తున్నారు.
మీ స్నేహితులకు రికమెండ్ చెయ్యండి